b'\n_START_ARTICLE_\n\xc3\x81smundar saga kappabana\n_START_SECTION_\nHandling\n_START_PARAGRAPH_\nSagaen forteller at hunerkongen Hildebrand hadde en s\xc3\xb8nn som het Helge. Han var gift med Hild, datter av den svenske kong Bu\xc3\xb0li. Helge og Hild hadde en s\xc3\xb8nn som ble fostret opp hos sin bestefar og fikk navnet Hildebrand etter ham._NEWLINE_Hildebrand ble en stor kriger og h\xc3\xb8vding for hunerne. Hans far Helge falt i kamp og hans morfar, den svenske kongen Budli, ble drept av en dansk konge ved navn Alf. Denne Alf tok ogs\xc3\xa5 Hildebrands mor Hild til fange og ga henne til Aki som hun fikk s\xc3\xb8nnen \xc3\x85smund med._NEWLINE_Da Hildebrand fikk vite om sin fars d\xc3\xb8d dro han til Danmark og drepte Aki. Men Aki hadde en datter som \xc3\x85smund beilet til. Prinsessen lovet \xc3\xa5 gifte seg med Asmund, hvis han hevnet sin far og drepte Hildebrand._NEWLINE_For \xc3\xa5 drepe Hildebrand, dro \xc3\x85smund til Sachsen hvor Hildebrand og berserkene hans herjet. Gjennom en serie holmganger som tok flere dager, beseiret \xc3\x85smund alle Hildebrands krigere._NEWLINE_Da Hildebrand fikk h\xc3\xb8re om dette, kom berserksinnet over ham og i fullt raseri drepte han sin egen s\xc3\xb8nn. S\xc3\xa5 dro han opp Rhinen for \xc3\xa5 m\xc3\xb8te \xc3\x85smund og n\xc3\xa5r de m\xc3\xb8ttes begynte de \xc3\xa5 sl\xc3\xa5ss. De kjempet hardt i lang tid inntil Hildebrand ble alvorlig s\xc3\xa5ret og sverdet hans brakk. Da fortalte Hildebrand at de var halvbr\xc3\xb8dre og ba ham om \xc3\xa5 gravlegge ham i kl\xc3\xa6rne hans._NEWLINE_I sitt verk Gesta Danorum 7: IX.2-X.1, forteller Saxo Grammaticus en hovedsak identisk saga, men alle navnene er endret og Hildebrand kalles Hildiger.'